# VONKK 234

## Abba, Vader, Hemelheer

1.

Abba, Vader, Hemelheer,

ons buig voor U neer.

Laat u Naam geheilig word.

Laat u koninkryk kom.

Laat u wil ook hier geskied

soos in die hemel by U.

Laat ons lewe dit vertoon

wat U vir ons leer.

2.

Gee ons tog vandag se brood.

En vergeef ons skuld,

soos ons ook vir hul vergeef

wat teen ons oortree.

En ons smeek: beskerm ons,

breek tog die bose se mag.

Só afhanklik van U, Heer,

kniel ons voor U neer.

3.

Al die majesteit en lof

kom U toe, o Heer.

Al die heerskappy en mag –

dit behoort net aan U.

Al u grootheid, al u mag,

dit laat ons sing tot u eer.

Abba, Vader, hoor ons bid.

Ons buig voor U neer.

*Nav Matteus 6:9-13 (Die Ons Vader)*

Teks: Hannes van der Merwe 2013 ©

Musiek: MARLETTE – Cecilia van Tonder 2013 ©

© 2013 VONKK-Uitgewers (admin Bybel-Media)

**RUBRIEK: Kontemporêr – Gebede**